Erik Brofoss

Erik Brofoss (), fødd i Kongsberg, var ein norsk økonom, jurist og politikar som representerte Arbeidarpartiet.

Erik Brofoss vart cand.jur. i 1931 og cand.oecon. i 1938. Han blei knytt til Londonregjeringa i 1942. 

Erik Brofoss blei statsråd og sjef for Finansdepartementet (finansminister) i Einar Gerhardsen si andre regjering, den reine Arbeidarpartiregjeringa, frå 5. november 1945. 6. desember 1947 tok han over Handels- og skipsfartsdepartementet, og blei handelsminister, eit departement han sjølv foreslo oppretta.Kongsberg Kommune om Erik Brofoss vei Dette statsrådsvervet hadde han også i Oscar Torp si regjering frå 19. november 1951 til 2. juni 1954. Han var også bestyrande statsråd i Industridepartementet i tida 18. mai 1953 til 14. september 1953.

Då Brofoss gjekk ut av regjeringa blei han sentralbanksjef i Norges Bank. Han gjekk av i 1970, då han blei direktør for det internasjonale pengefondet (IMF), der han var til 1973. 

Brofoss hadde stor innverknad på den økonomiske politikken som blei ført etter 2. verdskrigen. Han var særleg oppteken av realøkonomi - det vil seie at produksjonen skulle vere grunnlaget for levestandarden, ikkje pengane.Gerhardsen, Einar: Samarbeid og Strid - Erindringer 1945-1955, Tiden Norsk Forlag (1971)

I unge år var Brofoss ein talentfull friidrettsutøvar. I 1928 tok han NM-sølv på 100 meter etter ha sprunge på 11,1. I 1930 deltok han i friidrettslandskampen mot Sverige på Bislett stadion. Den personlege rekorden hans på 100 meter var 10,8, noko som framleis er  klubbrekord i Kongsberg  IF.Kongsberg idrettsforenings eldre historie 

 Kjelder 
Erik Brofoss hos Stortinget.no
Denne artikkelen bygger på «Erik Brofoss» frå ,  den 31. mai 2010.  

Referansar

Kategori:Norske finansministrar
Kategori:Norske handelsministrar
Kategori:Ap-statsrådar
Kategori:Statsrådar i Regjeringa Gerhardsen II
Kategori:Statsrådar i Regjeringa Torp
Kategori:Norske sentralbanksjefar
Kategori:Norske sprintarar
Kategori:Norske økonomar
Kategori:Norske juristar
Kategori:Folk frå Kongsberg
Kategori:Gravlagde på Vestre gravlund